a temelju članka 19.a Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17, 98/19 i 144/20), članka 6. Zakona o socijalnoj skrbi (“Narodne Novine”, broj 157/13, 152/14, 99/15, 52/16, 16/17, 130/17, 98/19, 64/20, 133/20, 138/20, 18/22, 46/22 i 119/22), članka 4. i 9. Zakon o zdravstvenoj zaštiti („Narodne novine“, broj 100/18, 125/19, 147/20 i 156/22), članka 32. i 33. Zakona o udrugama („Narodne novine“ broj 74/41, 70/17 i 98/19) i članka 53. Statuta Grada Šibenika (“Službeni glasnik Grada Šibenika”, broj 2/21), Gradonačelnik Grada Šibenika podnosi Gradskom vijeću Grada Šibenika

**IZVJEŠĆE**

**o Izvršenju Programa zdravstvene zaštite i**

**pomoći socijalno ugroženim, nemoćnim i drugim osobama**

**Grada Šibenika za 2022. godinu**

Program zdravstvene zaštite i pomoći socijalno ugroženim, nemoćnim i drugim osobama Grada Šibenika za 2022. godinu (u daljnjem tekstu Programi) donijelo je Gradsko vijeće Grada Šibenika na 5. sjednici od 14. prosinca 2021. godine, Izmjene i dopune Programa na 12. sjednici od 19. prosinca 2022. godine, (“Službeni glasnik Grada Šibenika, broj 8/21 i 12/22)

Navedenim Programima u okviru osiguranih sredstava utvrđena su prava sukladno Zakonom o socijalnoj skrbi, kao i druga prava sukladno Zakonom o zdravstvenoj zaštiti, Zakonom o udrugama, te način financiranja tih prava, te uvjeti i način njihova ostvarivanja.

Navedeni Programi u okviru osiguranih sredstava za 2022. godinu realizirani su :

|  |  |  |  |
| --- | --- | --- | --- |
| **Programi** | **Planirana sredstva** | **Ostvareno** | **Indeks ostvarenja** |
| 1. Zdravstvena zaštita | 230.000,00 | 228.750,00 | 99,46% |
| 2. Pomoć za podmirenje troškova stanovanja | 950.000,00 | 946.161,00 | 99,60% |
| 3. Pomoć osobama s mentalnom retardacijom izvaninstitucionalno zbrinjavanje djece i mladih | 71.000,00 | 71.000,00 | 100% |
| 4. Jednokratna pomoć | 140.000,00 | 131.626,80 | 94,00% |
| 5. Pomoć u organiziranju pučke kuhinje, prihvatilišta za žene i djecu žrtve obiteljskog nasilja i centra za beskućnike pri CARITAS- u šibenske biskupije | 403.000,00 | 403.000,00 | 100% |
| 6. Pomoć roditeljima za novorođeno dijete | 2.049.570,00 | 2.061.000,00 | 100,56% |
| 7. Sufinanciranje prijevoza učenika srednjih škola gradske četvrti Zablaće | 8.200,00 | 8.200,00 | 100% |
| 8. Sufinanciranje odgoja i obrazovanja djece s teškoćama u razvoju u Poliklinici za rehabilitaciju slušanja i govora SUVAG | 8.230,00 | 8.240,00 | 100,12% |
| 9. Centar za pružanje usluga u zajednici grada Šibenika | 901.000,00 | 851.182,52 | 94,47% |
| UKUPNO | **4.761.000,00** | **4.709.160,32** | **98,91%** |

KLASA: 550-01/21-01/08

URBROJ: 2182-1-05/1-23-7

Šibenik, 3. travnja 2023.

GRADONAČELNIK

Željko Burić, dr. med.

O B R A Z L O Ž E NJ E

Na temelju članka 6. Zakona o socijalnoj skrbi (“Narodne novine”, broj 157/13, 152/14, 99/15, 52/16, 16/17, 130/1798/19, 64/20, 133/20, 138/20 18/22, 46/22 i 119/22) jedinica lokalne samouprave obvezna je u svom proračunu osigurati sredstva za ostvarivanje prava na pomoć za podmirenje troškova stanovanja i ogrjeva, a može osigurati sredstva i za ostvarivanje drugih prava utvrđenih ovim Zakonom, te za druge vrste pomoći pod uvjetima i na način propisan općim aktom jedinica lokalne samouprave.

Sukladno navedenom zakonu, te Zakonu o zdravstvenoj zaštiti, Zakonu o udrugama i Zakonu o lokalnoj i područnoj (regionalnoj) samoupravi, Grad Šibenik svake kalendarske godine donosi Program zdravstvene zaštite i pomoći socijalno ugroženim, nemoćnim i drugim osobama Grada Šibenika, kao i izvješće o njegovom izvršenju.

Ovo izvješće o izvršenju Programa izrađeno je na način da prati njegovu realizaciju prema različitim oblicima pomoći, kao i djelatnostima ustanova i udruga u području socijalne skrbi.

Program je tijekom 2022. godine usklađen sa stvarnom realizacijom svega navedenog, te financiran u skladu s Proračunom Grada Šibenika, odnosno njegovim izmjenama i dopunama.

Indeks ostvarenja Programa zdravstvene zaštite i pomoći socijalno ugroženim, nemoćnim i drugim osobama Grada Šibenika za 2022. iznosi 98,91%.

Veća odstupanja od planiranih sredstava odnose se na :

* Točku 4. Jednokratna pomoć s indeksom ostvarenja od 94,00% koja je realizirana prema zaprimljenim zahtjevima u 2022. godini.
* točku 10. Centar za pružanje usluga u zajednici grada Šibenika s indeksom ostvarenja od 94,74% u skladu s realiziranim troškovima ustanove i kriterijima Zakona o socijalnoj skrbi, te radnim uvjetima koji su prilagođeni pandemiji uzrokovanoj koronavirusom.